NG Kerk in 2028? 'n Dooie vrou opgewek? Ekumeniese Pinksterboodskap ... lees daarvan en meer in Feldmuis eNuus van 29 Mei
Jaargang 16 - Uitgawe 17/2019 - Woensdag 29 Mei 2019
Die Sinodale Kantoor in Windhoek sal op Vrydag 31 Mei gesluit wees.
Kerkbode vat vandeesmaand hande met PEN en MES, wat hierdie winter reuse-werk sal doen om die mees weerloses in ons samelewing by te staan. Op bl 20 van die gedrukte uitgawe vertel ons 'n tweede omgeestorie in ons reeks oor dié organisasies se jaarlikse Winterhoopveldtog
(1 - 30 Junie) waarby vrywilligers in talle stede en dorpe landwyd betrokke kan raak.
Het ons daarin geslaag? Gaan laai die opdateerde app (Android en Apple) af indien jy nog nie het en laat ons gerus weet. Besoek www.kerkbode.co.za en volg die skakel na die app-winkel op die tuisblad. Dis gratis, nes ons aanlyninhoud.
"Landswye" Hemelvaart-fees aan die kus
Wanneer ds Fanus Hansen op Hemelvaartdag 'n diens aan die kus hou, sal mens dit waarskynlik met reg 'n "nasionale fees" kan noem.
Swakopmund wemel reeds van vandag af, want The Dolphin Schools alhier is die gasheer van die Namibiese Privaatskole se wintersport saamtrek.
Ds Peet Poggenpoel van Walvisbaai-Meersig laat weet dat al die gemeentes en skole saamgemaak het vir hierdie feesdiens op Hemelvaart. Ds Hansen, 'n oudleraar van Meersig, tree dan as gasprediker op.
Die gehoor beloof te bestaan uit mense van regoor Namibië wat vir die sportsaamtrek daar is.
Elektroniese afval, só gemaak...
Hierdie kennisgewing is gebore uit 'n advertensie wat onder Clem se motor se ruitveër beland het. Feldmuis is half ongemaklik om daaroor te piep, want hy is nie 'n advertensie-blad nie.
Tog is elektroniese afval 'n moeilike ding en hierdie is waarskynlik die enigste moontlikheid wat in Windhoek bestaan om verantwoordelik daarvan ontslae te raak.
Hierdie plasing beteken nie Feldmuis (of die NG Kerk) kondoneer die betrokke besigheid nie. Die diens word bloot bekend gemaak in belang van 'n gesonder omgewing. Die kultuur-opdrag van bewoon, bewerk, bewaar vra dit immers van God se geliefde seuns en dogters.
• Contribution received from Council of Churches in Namibia (CCN)
Binnelandse Sake wek dooie vrou op, maar man steeds wewenaar
• Oorgeneem uit Grens.Pos 15 van 23 Mei
Hier is 'n storie wat almal wat gereeld met die Dept. van Binnelandse Sake te doen het, sal waardeer.
Tussen hakies, sy is ook twee keer dood, een keer aan 'n hartaanval, en die tweede keer aan onnatuurlike oorsake.
Hierdie artikel help mens dieper dink oor byna elke politikus se gunsteling tema. Dis makliker gesê as gedaan. Die artikel het by The Conversation verskyn:
These questions raise a third question that is critical to the success of eradicating apartheid's legacies. It is whether South Africans understand the positive systemic dynamics they would have to create, and how to go about creating them, to deliver on the promise of democracy. Read further.
Oor julle 90 sekonde video - ek weet nog net van 1!
Die Algemene Sinode se kantoor vra dat elke Sinode vir hulle kort video's ('n maksimum van 90 sekondes per video), sal instuur.
Hierdie video's moet goeie/positiewe/inspirerende nuus vanuit elke Sinodale streek bevat.
Daar is geen beperking op die hoeveelheid video's wat elke Sinode kan instuur nie.
Ek moet vóór of op 4 Julie 2019, vir hulle 'n aanduiding sal gee van die aantal video's wat ons be-oog om te stuur, sowel as waaruit die inhoud gaan bestaan. (Die video's hoef by hierdie datum nog nie afgehandel te wees nie, 'n finale sperdatum hiervoor, sal later voorsien word).
Die Ontwerpspan benodig hierdie inligting vir die beplanning van die inhoud vir die Sinodesitting - die onderskeie video's gaan by die inhoud van die Agenda ingewerk word, om deel daarvan te vorm.
Laat weet my asseblief dadelik
• hoeveel video's julle gaan stuur;
• waaroor die video's gaan handel.
Julle het tyd tot Maandag 4 Junie!
CLF vier VGK se 25 jaar met ekumeniese sangbundel
CLF het tydens die 25 jaar viering van die VGK die nuwe veeltalige liedboek, "Sing praises all you people" bekend gestel. Die liedboek bestaan uit 100 liedere uit verskillende liedboeke en het ten doel om waarde tot die lofsang en aanbidding tydens multi-kulturele kerkdienste te voeg.
Om "Sing praises all you people" te bestel, stuur 'n e-pos aan order@clf.co.za of bestel dit aanlyn https://clf.co.za/product/sing-praises-all-you-people
Die tale-wonder van Pinksterdag beklemtoon dat God se geloofsgemeenskap 'n gedifferensieerde gemeenskap is. Dit is nie homogeen eenders nie! Tog is die saamwees meer begryplik en verstaanbaar. Dit, en nog meer, is die insigte wat Clem Marais en Dirk Louw uitlig wanneer hulle Onder die Kameelboom gesels oor Handelinge 2. Kuier gerus Sondag om 12:00 (of Dinsdag om 09:30) saam op Kanaal 7. Die stasie saai ook op internet uit (www.k7.com.na) asook op die DSTV-platform kanaal 825 en Go-TV kanaal 303.
• Anita Jooste (Otjiwarongo): Donderdag 30/05; 067-304339, hectorjooste@otjiweb.com
Herdenkingsdiens vir Grietjie Combrinck op 15 Junie
Ds Johann Combrinck (Warmbad) laat weet daar word op 15 Junie 'n herinneringsdiens op Warmbad gereël vir sy vrou, Grietjie.
Hy sê aan almal baie dankie vir ondersteuning en bemoediging oor die afgelope 5 jaar.
Oppervlakte 238,533 km2. Grasvelde in die oorde, plase en woude in die suide. Die sentrale deel word deur die reusagtige mensgemaakte Volta meer - 520 km lank - gedomineer, die grootste in Afrika.
Ekonomie Voer kakao, goud en hout uit en saam met toerisme is dit die grootste ekonomiese drywers. Oorspandering, wanadministrasie en korrupsie na onafhanklikheid het die ekonomie geknou.
• Sedert 1984, word daar stadig gevorder op die pad van ekonomiese herstel.
'n Mensgemaakte meer en hidro-elektriese aanleg aan die westelike grens is ontwikkel.
Ten spyte van rykdom in grondstowwe en in vroeër tye, sukkel Ghana tans met armoede.
Die olie industrie wat in kinderskoene is het groei gebring maar na die val in die prys van ru-olie in 2015 het verdienste gehalveer.Dit is aan die stabiliseer. Die opkomende Gas industrie verskaf elektrisiteit.
Sedert 2017 het die regering baie gedoen om die onderliggende probleme wat die ekonomie kniehalter aan te spreek en is daar sukses te bespeur.
• Die deursuur van literatuur, Scripture Union in die skole, die New Life for All Campaign van die 1980s en die evangelisasie vuur van verskeie kerke — het duisende ingebring en baie tradisionele Presbiteriaanse en Metodiste kerke laat opleef.
• Verskeie evangeliese, charismatiese en pinkstergroepe het in die suide ontstaan.
• Gedurende die 1990s was daar 'n groei in die uitreik na die animistiese en Muslims van die noorde
• Afrika tradisionele wêreldbeeld en praktyke gaan hand in hand met die aanspraak op Christenskap. Talle het na tradisionele kerke oorgegaan waar daar meestal min van die ware evangelie tereg kom, eerder 'n sinkretistiese afgodedom word aangehang vermeng met Christus.
Bid dat mense sal breek met fetisjisme en die okkulte, ean dat hulle bevryding in Jesus sal vind.
Bid vir die uitdagings: a) Om gemeentes te laat toeneem van 22,600 tot 53,000. Teen 2000 was daar 30-35,000 kerke;
b) Om 2000 nuwe kerke te plant in die noorde, Ooste en Westelike dele, sowel as onder landelikes in die suide. Dit moet nog bereik word.
c) 'n Aktiewe, getuigende kerk vir elke nedersetting, dorp, stedelike woongebied en landelike gebied. 70% van Ghana se nedersettings het steeds geen Christelike kerk nie.
Die visie het die kerk gefokus en goeie vrug opgelewer in die 21e eeu.
Volwasse leierskap is 'n knelpunt en die snelle groei, ekonomiese uitdagings en leerverwarring maak dit dringend noodsaaklik om goed opgeleide leierskap op te rig!